اخوان المسلمون
اخوان المسلمون يو معاصر اسلامي غورځنگ دى، چې په ۱۹۲۸ز كال د مصري مفكر علامه حسن البنا په لاس په مصر كې د بنسټ ډبره كېښودل شوه. دا غورځنگ د نړېوالو اسلامي غورځنگونو پلار گڼل كېږي، ځكه زياتره اسلامي غورځنگونه له همدې اسلامي غورځنگ څخه سرچينه اخلي، او يا هم له همدې غورځنگ څخه په خپلو اداري، سياسي، او ټولنيزو چارو كې پلي كوي. دا غورځنگ د نړۍ په ۷۲ هېوادو كې خپور دى، چې پدې هېوادو د شپږو لويو وچو عربي، اسلامي او كفري هېوادونه شامل دي. د دعوت مفكوره د اخوان المسلمون غورځنگ يو سوچه اسلامي غورځنگ دى، چې يواځينۍ موخه يې د قرآن او سنتو پلي كول د دولت په چارو كې، او د يو اسلامي دولت جوړونه، ددې غورځنگ له اشعارو څخه دا دي، چې الله زموږ مقصد ، رسول زموږ لارښود ، قرآن زموږ دستور، جهاد مو لار، او د الله تعالى په لار كې مرگ زموږ غوښتنه ده، . دارنگه د ۲۰ په شاوخوا كې اصول لري، دا اصول د لومړني مشر حسن البنا لخوا وضع شوي، چې د شلو اصولو په نامه يادېږي. ددې ډلې د افكارو د روښانه كولو لپاره د رسائل حسن البنا كتاب د يادولو وړ دى، همدا ډول سيد قطب هم ځينې ليكنې كړي، د حسن الهضيبي دعاة لا قضاة كتاب هم د يادولو وړ دى. همدا ډول يې ګڼ شمېر كتابونه په سياسي او اقتصادي چارو كې ليكلي، دې ډلې كوم ځانگړی فقهي مسلك ندی جوړ كړې، بلكه د اهل سنت او جماعت په پل روان دي. د غورځنگ د سر مشران حسن البنا :لومړنی مشر او د غورځنگ بنسټ اېښودونكی. حسن الهضيبي: د غورځنگ دويم مشر عمر التلمساني: د غورځنگ درېيم مشر محمد حامد أبو النصر: د غورځنگ څلورم مشر مصطفي مشهور: د غورځنگ پينځم مشر مأمون الهضيبي: د غورځنگ شپږم مشر محمد مهدي عاكف :د غورځنگ اووم مشر محمد بدیع د غورځنگ اتم مشر اوسنی مشر د غورځنگ نامتو غړي سيد قطب : د غورځنگ يو له مهمو مفكرينو څخه دى. يوسف القرضاوي: په نني پير كې د غورځنگ يو له مهمو اسلامي پوهانو څخه دى. تاريخ د اخوان المسلمون غورځنگ د ځوانانو د غورځنگ په څېر رامنځته شو، چې د ټولنيزې اصلاح لپاره سر په كار شو. ددې غورځنگ بنسټ د حسن البنا په لاس د خپل كوچنيوالي ملگري احمد السكري سره يوځاى په ۱۹۲۸ز كال كېښود. او د شلمې پېړۍ په درېيمه لسيزه كې دې غورځنگ ته سياسي كارونه هم ور علاوه شول، او په ۱۹۳۹ز د هېواد له رسمي گوندونو څخه وشمېرل شو. .......... سرچینې غورځنگ معاصر اسلامي غورځنگونه